Moda în Ziua Învestirii: Ce au purtat Jill Biden, Ivanka Trump, Usha Vance. Logodnica miliardarului Bezos, criticată pentru ținută
De la ținuta de un verde intens a Ivankăi Trump până la haina de un roz suav a Ushei Vance, cu o eșarfă asortată, doamnele prezente la învestirea președintelui Donald Trump au ales eleganța. Prima doamnă Jill Biden a ales un violet îndrăzneț, din cap până în picioare, cu o haină, mănuși și pantofi asortate, în timp ce vicepreședinta Kamala Harris a ales o ținută în mare parte neagră, cu mănuși de piele și o eșarfă alb-negru.